Ørsdalsvatnet

Ørsdalsvatnet er en innsjø 64 meter over havet i Bjerkreim kommune i Rogaland. Vatnet er langstrakt, 15,5 kilometer langt, og ligger i en sprekkdannelse med samme retning som Øvstabødalen og Lysefjorden lenger nord (vestsørvest-østnordøst). Langs vatnet er det mange gårder uten veiforbindelse, og til Ørsdalen kom det bilveg først i 1973. Det har derfor vært båttrafikk på vatnet i lang tid. Den første motorbåten som gikk i rutetrafik var «Lillegut» som ble kjøpt i 1900. Nå går M/K Ørsdølen i turisttrafikk hver søndag.

Referanser
Gunnhild Vassbø/Paul Tengesdal: En kulturhistorisk reise på Ørsdalsvatnet 2010

Kategori:Innsjøer i Bjerkreim
Kategori:Bjerkreimsvassdraget